Университетска болница “Лозенец”, използва софтуерен продукт ЗОП Анализатор + за автоматично управление на процедури по ЗОП. Във връзка с това, за да подадете Вашето предложение по настоящия конкурс е необходимо:

1.	Да копирате всички файлове в избрана от Вас папка на твърдия диск на компютър (работещ с операционна система MS Windows).

2.	Да стартирате софтуерния модул от копирания файл Zop5Client.exe.

3.	Да въведете обща информация по офертата. 
Информацията, която трябва да попълните е в „Данни за фирмата“:
•	Наименование на фирмата;
•	Регистрирана ли е фирмата по ДДС - ако фирмата не е регистрирана по ЗДДС трябва да се сложи отметка.

4.	Да попълните в софтуерния модул в прозореца, който се отваря с бутона „Обособени позиции“ информация за обособените позиции, по който желаете да участвате. 
•	за всяка обособена позиция отделно се заявява желание за участие с бутона „Деклариране на участие за позицията“;
•	при отказ от участие за вече заявена обособена позиция се използва бутона „Отказ от участие за позицията“.

5.	При избор на обособена позиция, за която сте декларирали участие, се дава възможност за попълване на техническо и ценово предложение за подпозициите в тази обособена позиция.

6. Техническо и ценово предложение за всяка подпозиция се попълва чрез: 
•	щракване два пъти върху обособената позиция
•	или чрез бутона „Редактиране“ 

7. За всяка подпозиция се попълват полетата:
•	„Търговско наименование“
•	„Производител“
•	„Брой мерни единици в опаковка“
•	„Каталожен номер“
•	„Единична цена за мярка в лв. без ДДС“

Между отделните подпозиции се преминава със стрелки „следващ“ и „предишен“ или чрез бутон търси позиция.
 
8. Необходимо е да попълните информацията за всички подпозици от обособената позиция.

9. След като са попълнени техническо и ценово предложение за всички подпозиции от обособената позиция може да разпечатате съответните техническо и ценово предложение. При натискане на бутона "Печат" ще бъдете подканен да изберете какво желаете да разпечатате - ценово или техническо предложение.

10.	Да генерирате изходящи файлове, след като сте въвели цялата информация по офертата Ви – от бутона „Генериране на изх. файл” :
•	При натискане на бутона ви се дава възможност да изберете дали ще генерирате ценово или техническо предложение;
•	След избор на типа оферта трябва да посочите място, където ще се запишат генерираните файловете; 
•	За "Техническо предложение" се генерира файл TehnDoc_УЧАСТНИК_OP_НОМЕР НА ОБОСОБЕНАТА ПОЗИЦИЯ.xml. Файла трябва да се запише на електронен носител (CD, флаш карта и др.).
•	За "Ценово предложение" се генерира файл CenovaOferta_УЧАСТНИК_OP_НОМЕР НА ОБОСОБЕНАТА ПОЗИЦИЯ.xml. Файла трябва да се запише на електронен носител (CD, флаш карта и др.).

Разпечатаното "Техническо предложение" и електронния носител с генерирания файл TehnDoc_УЧАСТНИК_OP_НОМЕР НА ОБОСОБЕНАТА ПОЗИЦИЯ.xml, за всяка обособена позиция трябва да приложите към Предложението на участника за изпълнение на поръчката, изготвено съгласно образеца в Приложение № 2 на документацията за участие. Поставят се в отделен запечатан и непрозрачен плик за всяка обособена позиция с надпис “Плик № 2: Предложение за изпълнение на поръчката по обособена позиция №...... на ………………………. (наименованието на участника)” заедно с подробни проспекти на български език с пълни технически показатели и параметри на предлаганите продукти и указания за употреба (посочва се за коя подпозиция от обособената позиция се отнасят) и декларация за остатъчен срок на годност на оферираните продукти (минимум 70%).   

Разпечатанoтo "Ценово предложение" и електронния носител с генерирания файл CenovaOferta_УЧАСТНИК_OP_НОМЕР НА ОБОСОБЕНАТА ПОЗИЦИЯ.xml, за всяка обособена позиция трябва да приложите към Приложение № 3 на документацията за участие. Поставят се в отделен запечатан, непрозрачен плик с надпис: “Плик № 3: Предлагана цена по обособена позиция № ...... на ………………………. (наименованието на участника)”. 

При необходимост от допълнителна информация или съдействие по работата със софтуерния модул можете да се свържете с „ДИГИТЕХ ПРО” ООД на следните координати:
тел. 02 / 974 01 47
ел. поща: zop@digitech.bg